EELNÕU

|  |
| --- |
| **O T S U S** |
|  |
| Kadrina | 31. august 2022 nr  |
|  |
|  |
|  |
| Toomapoja Osaühingu tegevuse lõpetamine |  |
|  |
|  |

Aluseks võttes kohaliku omavalitsuse korralduse seaduse § 22 lõike 1 punkti 25, § 35 lõike 3, äriseadustiku § 201 punkti 1, § 206 lõike 1 ning Toomapoja Osaühingu põhikirja punkti 8.1. Kadrina Vallavolikogu

o t s u s t a b:

1.Lõpetada Kadrina vallale pärandina saadud Osaühingu Toomapoja rg-kood 11131024 tegevus.

2. Volitada Kadrina vallavalitsust tegema kõiki osaühingu lõpetamiseks vajalikke toiminguid sh korraldama likvideerimismenetluse läbiviimine.

3. Otsus jõustub teatavakstegemisest.

|  |
| --- |
| (allkirjastatud digitaalselt) |
| Madis Viise |
| vallavolikogu esimees |

Seletuskiri otsuse eelnõu *Toomapoja Osaühingu tegevuse lõpetamine* juurde.

Kadrina vald on tunnistatud Rakvere notar Toomas Saaveri väljastatud pärimistunnistuse alusel 14.12.2020. aastal surnud Toomas Lepiku (Lepik) vara pärijaks. Pärijale lähevad üle kõik pärandaja õigused ja kohustused, sh kogu pärandaja vara, mis ei ole lahutamatult seotud pärandaja isikuga.

Pärimisseaduse § 18 lõige 1 ütleb, et seadusjärgsete pärijate puudumisel on seadusjärgne pärija pärandi avanemise koha kohalik omavalitsusüksus. Pärandi avanemise koht on pärandaja viimane elukoht (pärimisseadus § 3 lõige 3). Kuna Toomas Lepiku viimane elukoht oli Kadrina vallas, siis Toomas Lepiku seadusjärgsete pärijate puudumisel on seadusjärgne pärija pärandaja viimase elukoha järgne kohalik omavalitsus, s.o Kadrina vald. Kohalik omavalitsus ei saa pärimisseaduse § 125 lõikest 1 tulenevalt seadusjärgse pärimise korral pärandist loobuda ja kohalik omavalitsus loetakse seadusjärgse pärimise korral pärandi vastuvõtnuks pärandi vastuvõtmise nõuete täitmisest olenemata ( pärimisseadus § 125 lõige 2).

Notar Toomas Saaver on tellinud Rakvere Kohtutäitur Raigo Pärs büroolt Toomas Lepiku pärandvara inventuuri, mille tulemused esitati Kadrina Vallavalitsusele 20. mail 2022, kuid hilisemalt on mitmel korral kohtutäitur pärandvara inventuuri akti parandanud, sest on selgunud pärandavaral uusi kohustusi ja täiendavat vara.

Esialgse pärandvara inventuuri tulemuste põhjal otsustas vallavalitsus pöörduda pankrotimenetluse algatamiseks kohtu poole, millest loobus, kui kohtutäitur esitas parandatud pärandvara nimekirja.

Viimase parandatud pärandvara nimekirja järgi, mis esitati Kadrina vallale 5. juulil 2022, on pärandvaral kohustusi koguväärtuses 12 508, 61 eurot ja vara koguväärtuses 15 868,56 eurot.

Pärandvara hulka kuulub ka Toomapoja Osaühing, milles surnud Toomas Lepikule kuulus 100 %-line osalus. Ettevõtte väärtuseks on hinnatud 2556 eurot.

Kadrina vallal ei ole vajalik avalike ülesannete täitmiseks omada Toomapoja Osaühingut, mistõttu eelnõuga tehakse volikogule ettepanek lõpetada osaühingu tegevus ja anda vallavalitsusele volitus teha kõiki osaühingu lõpetamiseks vajalikke toiminguid sh korraldada osaühingu likvideerimine.

Marika Mardõkainen

vallasekretär